A Madagaszkár pingvinjei (televíziós sorozat)

***A Madagaszkár pingvinjei*** (eredeti cím: *The Penguins of Madagascar*) 2008-tól 2013-ig vetített amerikai televíziós 3D-s számítógépes animációs vígjátéksorozat, amelyet Tom McGrath és Eric Darnell alkotott.

A producerei Mark McCorkle és Bob Schooley. Zenéjét Adam Berry szerezte. Rendezői Bret Haaland és Nick Filippi. A sorozat gyártója a DreamWorks Animation és a Nickelodeon Animation Studio, forgalmazója a Viacom Media Networks.

Amerikában a Nickelodeon mutatta be 2008. november 29., Magyarországon pedig a Nickelodeon mutatta be 2010. május 17.

A sorozat főszereplői a Madagaszkár 1-2-ből megismert 9 karakter. A pingvinek: a kapitány (Skipper), Kowalski, a Közlegény és Rico; továbbá Maurice, Mort és Julien, a makik királya; és a két csimpánz, Mason és Phil.
A sorozatban feltűnik két új karakter is: Marlene a vidra és az állatkerti gondozó, Alice. Az ellenségek közül pedig: Dr. Fújlyuk aki egy delfin, Savio egy boa, Hans a lunda.

A sorozat premierjét 6,1 millió néző látta, ezzel új rekordot állítottak fel a legnézettebb premierek között. A sorozat 2010 második legnézettebb animációs filmje a 2 és 11 évesek körében, az első helyezett a *SpongyaBob Kockanadrág* volt.

## Háttér

A sorozat a Madagaszkár filmek spin-offja. A sorozatban a négy pingvin, Kapitány, Kowalski, Közlegény és Rico kalandjait követhetjük nyomon, akik különböző félkatonai módszerekkel védik meg otthonukat a Central Park-i állatkertet. A pingvinek megküzdenek olyan problémákkal is, amit Julien király, Maurice és Mort tovább súlyosbít.

A epizódok nyitójelenetében láthatóak a pingvinek, amint felnyitnak egy ládát, amin egy *"Madagascar"* felirat van, miután ezt felnyitják látható lesz a 3 maki karakter. A DreamWorks Animation vezérigazgatója Jeffrey Katzenberg kijelentette, hogy "legalább még egy fejezetet szeretne és ebben szívesen látná azt, hogy a karakterek végül hazajutnak New Yorkba."

A tévésorozat nem része a Madagaszkár, a Madagaszkár 2., a Madagaszkár 3. és A Madagaszkár pingvinjei-film által alkotott kánonnak, a mozifilmek a sorozat eseményeit nem veszik figyelembe.

## Epizódok

*Bővebben: A Madagaszkár pingvinjei epizódjainak listája*

## Gyártás

2006 közepén, a Nickelodeon és a DreamWorks Animation bejelentette, hogy együttműködve létrehoznak egy gyermekműsort a Madagaszkár filmek alapján. A sorozat főszereplői a filmből megismert pingvinek lennének. Ezzel kapcsolatban semmi megerősítés nem történt egészen 2007 novemberéig. A Madagaszkár pingvinjei debütálása 2008-ban kétszer is csúszott, aztán 2009 márciusára tették át, ennek valószínű oka a Madagaszkár 2 c. mozifilm 2008. november 7-ei premierje volt. Végül a Nickelodeon november 8-án leadta az első részt a sorozatból.

### Szereplőválogatás

Néhány színész, akik az előző részekben hangjukat kölcsönözték a filmbéli karaktereknek, nem tudták vállalni szerepüket a sorozatban.
Chris Millert, aki Kowalski hangja volt, Jeff Bennett váltotta fel, míg Christopher Knights helyett James Patrick Stuart lett a Közlegény hangja. Danny Jacobs vette át Julien király hangját Sacha Baron Cohentől és Cedric the Entertainer karakterét Kevin Michael Richardson vette át, aki Maurice új hangja lett. Más karaktereknek (pl. a Kapitány és Rico) hangjai ugyanazok a színészek maradtak, mint a filmben, míg a teljesen új karaktereknek, mint Marlene és Alice, új színészeket kerestek.

## Fogadtatás

A sorozat vegyes kritikát kapott. Mary McNamara a Los Angeles Times-tól azt mondta, hogy a show-ban erőltetett a komédia és a akció jelenetek, mondván, hogy a ***"Kengyelfutó gyalogkakukkból"*** ismert prérifarkasra és a 40-es évek gengszterfilmjeire emlékeztet.

## Díjak és elismerések

2009 novemberében A Madagaszkár pingvinjei BAFTA-díjat nemzetközi gyermekműsorok kategóriában. A show a díjat 2010-ben újra elnyerte. 2010. február 6-án a sorozat elnyerte a legjobb animációs televíziós produkció díját gyermek kategóriában a 37. Annie Awards díjátadón Los Angelesben, Kaliforniában. A Bret Haaland is megnyerte a ***Legjobb rendezőnek*** járó díjat, az ő munkája az ***"Ebédidő"*** című epizód.

A sorozatot jelölték *"Kedvenc rajzfilmként"* a 2010-es és 2011-es Kids' Choice Awards-on, de a Spongyabob Kockanadrágot nem tudta megelőzni.

## Játékok

A DreamWorks több gyártónak már engedélyezte, köztük a *Hooga Loo Toys* játék gyárnak is akik már egy sor plüssjátékot hoztak létre a második Madagaszkár filmmel kapcsolatban. A sikerük alapján a Hooga Loo-nak megadták a licencet ahhoz hogy teljesen új játékokat gyártsanak a sorozathoz. A Hooga Loo egy kreatív fejlesztési csapatot toborzott, a *Pangea Corporationt*, aki segítettek a *Playmates Toysnak* a Tini Nindzsa Teknőcök fejlesztésében. A McDonald’s is készített egy sor játékot a második film alapján.

## Videojátékok

A TV showból azonos címmel készítettek egy akció-kaland játékot, amit a THQ Inc. adott ki és a Griptonite Games fejlesztett.

## Mozifilm

*Bővebben: A Madagaszkár pingvinjei (film)*
2011 márciusában bejelentették, hogy a pingvinek önálló filmet kapnak amit a Alan J. Schoolcraft és Brent Simons írnak. Ők készítették a Megaagy című amerikai animációs film forgatókönyvét. A filmben a pingvinek a gonosz polip, Dave ellen harcolnak, akinek John Malkovich adja a hangját. Segítségükre siet az Északi Szél nevű hadtest is, melynek vezetője Titkos, a farkas akinek Benedict Cumberbatch adja a hangját. A film eredeti premierje 2015. március 27-én lett volna, de végül előrehozták 2014. november 26-ra, dátumot cserélve a Végre otthon című filmmel.

## DVD kiadások

* A Madagaszkár pingvinjei 24 perces "hosszú" előzetesét a Madagaszkár 2 dupla DVD-jének részeként adták ki. A lemez két epizódott tartalmazott: A ***"Maurice villant"*** és a ***"Popcorn pánik"***.
* A ***"The Penguins of Madagascar: Operation: DVD Premiere"*** egy 130 perces DVD amin a TV-ben leadott részek közül 7 és 2 korábban soha nem látott részt is megtalálható. A lemezt 2010. február 9-én adták ki.
* A ***"The Penguins of Madagascar: Happy King Julien Day!"*** egy 88 perc hosszú műsoros DVD amin szintén megtalálhatók a TV-ben leadott részeken kívül a leadatlan epizódok is. A lemezt 2010. augusztus 10-én adták ki.
* A ***"The Penguins of Madagascar: New to the Zoo"*** című DVD 7 TV-ben sugárzott részt mutat be és egy eddig le nem adott epizódot. Kiadására 2010. október 10-én került sor.
* A ***"The Penguins of Madagascar: I Was a Penguin Zombie"*** egy 88 perces DVD ami tartalmaz 8 epizódot és 1 soha nem látott részt, a lemezt 2010. október 5-én került a boltokba.

## Fordítás

Ez a szócikk részben vagy egészben **Parancsfájl-hiba: nincs „Nyelvtani modul” modul.** *The Penguins of Madagascar* című angol Wikipédia-szócikk fordításán alapul. Az eredeti cikk szerkesztőit annak laptörténete sorolja fel. Ez a jelzés csupán a megfogalmazás eredetét jelzi, nem szolgál a cikkben szereplő információk forrásmegjelöléseként.

## Jegyzetek

1. ↑ Nickelodeon's Thanksgiving Menu Offers Non-Stop Animation
2. ↑ Nickelodeon Nabs Ratings Records With Kids' Choice, 'Penguins'. tvweek.com.
3. ↑ AWN | Animation World Network (June 16, 2009). Nick's Penguins is Basic Cable's # 1 Kids' Show with Total Viewers for the Week. Animation World Network (AWN). Retrieved on augusztus 27, 2021.
4. ↑ Nickelodeon is 2010's Top-Ranked Cable Network, Marks 16 Years as Number One. PR Newswire (December 15, 2010). Retrieved on augusztus 27, 2021.

## További információk

Sablon:Filmlinkek

* Highlander News
* *A Madagaszkár pingvinjei* a FilmKatalogus.hu-n (magyarul)
* *A Madagaszkár pingvinjei* a magyarországi Nickelodeon oldalán

 Hagyományos rajzfilmek
 Előkészületben
 Televíziós különkiadások és Rövidfilmek
 Rövidfilmek

Sablon:Madagaszkár-franchise